Tre i Norge ved to av dem

Tre i Norge ved to av dem er en reiseskildring skrevet av Walter J. Clutterbuck (1852–1931) og James A. Lees (1853–1937). Det var deres første bok. Den ble utgitt på norsk/dansk første gang i 1884 (Cammermeyers forlag),Lees, James A. og Walter J. Clutterbuck: Tre i Norge / ved to af dem. Oversat fra engelsk ved H.J. Müller, med 59 træsnit. Kristiania: Cammermeyer. mens originalen Three in Norway (by two of them) ble utgitt i London (1882) Longmans, Green & Co.Bibsys Ask oppgir i tillegg en utgivelse i Philadelphia (1880) ved Porter & Coates. Boken var opprinnelig utgitt anonymt og ble en stor suksess. Det er en klassiker og er utgitt på nytt flere ganger, både på norsk og engelsk. De tre var unge, ugifte, utdannet på overklasseinstitusjoner som Eton og Oxford, og økonomisk uavhengige. De tilbragte sommer og tidlig høst 1880 hovedsakelig i Jotunheimen. De hadde med seg kanadiske kanoer og det var trolig første gang kanoer ble brukt i Norge. De omtalte seg selv med kallenavn (blant annet «Esau») og personer de møtte ble heller ikke omtalt fullt navn.Oppslag i Bibsys Ask 18.11.2012; modernisert utgave 2005, Cappelen.

Gruppen ankom Kristiania med båt 11. juli 1880 og reiste videre med jernbane og båt til Lillehammer. Deretter gikk det med hest oppover Gudbrandsdalen via Espedalen og Sikkilsdalen og videre til Gjende i Jotunheimen. Der tilbragte de sommeren med fiske og jakt, særlig ved Memurubu, før de returnerte i midten av september. På returen passerte de blant annet Bjølstad gård (i Heidal) som i boken er gitt en lengre omtale. På Fåvang overnattet de på Kirkestuen og i Gausdal på Veisten. På Lillehammer overnattet de på Victoria Hotel. Beskrivelsen av Norge og de innfødte er holdt i en humoristisk dels underfundig og ironisk tone med mange understatements i engelsk stil. Stilen er usentimental og fremstillingen er preget av presise observasjoner og naturskildringer.

Den første norske utgaven var på dansk av Henrik Jakob Müller og lå nær originalen. Utgaven fra 1935 (Tanums forlag) var forkortet og preget av oversetteren Per Thomsens kreative bearbeidelse. I 1988 (Aventura forlag) kom en utgave basert på Müllers oversettelse med moderne norsk. En oversettelse av Anton Fredrik Andresen ble publisert i 2001 (Andresen & Butenschøn forlag).

Lees begynte som advokat i året etter oppholdet i Norge, han besøkte Canada i 1887, Norge igjen i 1898 (sammen med de to andre samt en sønn og nevø) og 1907 samt flere andre land. Lees og Clutterback ga ut Tre i Kanada under fullt navn i 1890. Lees ga ut boken Peaks and Pines om besøket i 1898. Clutterbuck hadde trolig ikke fast jobb og utga reiseskildringer blant annet fra reiser til Sri Lanka og Borneo. Clutterbuck ble en dyktig fotograf. Den tredje personen i Norge var Charles Kennedy og av irsk bakgrunn, men han var ikke med til Canada.

Referanser

Kategori:Reiseskildringer
Kategori:Turisme i Norge
Kategori:Jotunheimen
Kategori:Bøker oversatt til norsk